Ved EM i friidrett innendørs 2013 i Göteborg kom hun på 3.-plass, med 4,62 meter som var ny personlig rekord. Ved Lag-EM i friidrett 2013 deltok Russland i Super League, og Sidorova kom her på 2.-plass i stavhopp, som ga Russland 10 poeng i lagkonkurransen. Russland vant Lag-EM sammenlagt. Hun deltok også ved U23-EM i friidrett 2013, der hun kom på 2.-plass bak Angelina Zhuk-Krasnova. Sidorova satte her personlig rekord med 4,60 meter.